
                                                          REPUBLICA  MOLDOVA
                                                          RAIONUL ŞTEFAN VODĂ
                                                      CONSILIUL LOCAL CĂPLANI 
                 MD-4215  s.Căplani, str.Ștefan cel Mare  tel. 0-242-43238, primaria.caplani@apl.gov.md
                                                                                                                   
                                                                                                      PROIECT:


DECIZIE nr. 6 / 1
[bookmark: _GoBack]din 23  iulie  2026
Cu privire la amalgamarea voluntară a unităților administrativ-teritoriale
UAT CROCMAZ, UAT CĂPLANI, UAT TUDORA
În temeiul art. 14 alin. (2) lit. k¹) din Legea nr. 436/2006 privind administrația publică locală, al art. 5, art. 6, art. 8, art. 10 și art. 11 din Legea nr. 225/2023 privind amalgamarea voluntară a unităților administrativ-teritoriale, precum și al pct. 25, pct. 39, pct. 40 și pct. 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, cu modificările ulterioare,

având în vedere deciziile consiliilor locale ale UAT participante privind inițierea procesului de amalgamare voluntară și desemnarea reprezentanților în Grupul de Lucru Comun,
ținând cont de faptul că UAT Căplani participă la procesul de amalgamare voluntară împreună cu UAT Crocmaz și UAT Tudora, în vederea formării unei unități administrativ-teritoriale amalgamate,
ținând cont de faptul că Grupul de Lucru Comun a examinat materialele aferente procesului de amalgamare voluntară, a elaborat documentele necesare procesului și a înaintat proiectul deciziei privind amalgamarea voluntară spre consultare publică și examinare de către consiliile locale participante,
luând în considerare desfășurarea procesului de informare și consultare publică în UAT participante și recepționarea propunerilor, obiecțiilor și recomandărilor formulate de cetățeni și de alte părți interesate,
constatând că UAT participante formează un teritoriu continuu și că populația cumulată a acestora îndeplinește pragul minim prevăzut de cadrul normativ aplicabil procesului de amalgamare voluntară,
luând act de faptul că UAT Crocmaz a fost stabilită în calitate de centru administrativ al viitoarei UAT amalgamate, conform procedurii aplicabile și documentelor procesului de amalgamare voluntară,
având în vedere necesitatea adoptării deciziei finale a consiliului local al UAT participante și transmiterii acesteia către UAT selectată în calitate de centru administrativ, pentru consolidarea dosarului final al procesului de amalgamare voluntară, avizul comisiei de specialitate,  Consiliul sătesc Căplani

DECIDE:
1. Se aprobă amalgamarea voluntară a următoarelor unități administrativ-teritoriale:
1.1. UAT Crocmaz;
1.2. UAT Căplani;
1.3. UAT Tudora.
2. Se constată că unitățile administrativ-teritoriale indicate la pct. 1 formează un teritoriu continuu și îndeplinesc condiția privind populația cumulată minimă, potrivit Legii nr. 225/2023 și Metodologiei de amalgamare voluntară a unităților administrativ-teritoriale.
3. Se ia act de stabilirea UAT Crocmaz în calitate de centru administrativ al viitoarei unități administrativ-teritoriale amalgamate, conform documentelor aferente procesului de amalgamare voluntară.
4. Se acceptă ca denumirea viitoarei unități administrativ-teritoriale amalgamate să fie UAT Crocmaz.
5. Se ia act de faptul că analiza privind respectarea condițiilor de bază, documentul privind stabilirea centrului administrativ, rezultatele consultărilor publice, Viziunea viitoarei UAT amalgamate și celelalte documente prevăzute de cadrul normativ constituie dosarul procesului de amalgamare voluntară.
6. Se pune în sarcina primarului UAT Căplani, domnul Tabunscic Valeriu, și a secretarului Consiliului sătesc Căplani, doamna Cociug Maria, transmiterea prezentei decizii, împreună cu documentele aferente, către UAT Crocmaz, selectată în calitate de centru administrativ, pentru consolidarea dosarului final al procesului de amalgamare voluntară.
7. Se ia act de faptul că dosarul final al procesului de amalgamare voluntară va fi consolidat și transmis Cancelariei de Stat de către UAT Crocmaz, selectată în calitate de centru administrativ, în termenul și modul prevăzute de cadrul normativ aplicabil.
8. Secretarul Consiliului sătesc Căplani va asigura includerea prezentei decizii în Registrul de stat al actelor locale și publicarea acesteia conform prevederilor legislației.
9. Controlul executării prezentei decizii se pune în sarcina primarului UAT Căplani, domnul Tabunscic Valeriu.
10. Prezenta decizie intră în vigoare la data includerii în Registrul de stat al actelor locale și poate fi contestată în termen de 30 de zile de la data comunicării, în condițiile Codului administrativ al Republicii Moldova.

	Contrasemnează:

Secretarul Consiliului sătesc Căplani
	

	Semnat la data de ___ __________ 20__

